Diari Oficial de la Generalitat Valenciana


Sumari del DOGV 8498, del 04-03-2019 (2019/1804)

RESOLUCIÓ d'11 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 4/18-AIA Castelló de la Plana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1804


Data del document
:   11-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Castelló de la Plana
    * impacte ambiental

RESOLUCIÓ d'11 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 4/18-AIA Castelló de la Plana. [2019/1804]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expediente 4/18-AIA Castelló de la Plana.  
  
«Informe d'impacte ambiental  
Expedient: 4/3038-VLB.  
Títol: Circuit de karts amb bar.  
Promotor: Ciudad karts motor, SL.  
Autoritat substantiva: Ajuntament de Castelló de la Plana.  
Localització: c/ Sector 09SUI UE2 c/ 1-2 7 sòl illa 3 parcel·la D, del terme municipal de Castelló de la Plana.  
  
Descripció del projecte  
La mercantil Ciudad karts motor, SL, sol·licita llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a un circuit de karts amb bar.  
S'emet favorable el certificat de compatibilitat urbanística i s'indica que queda degudament acreditada la compatibilitat urbanística amb el planejament urbanístic municipal i, si escau, amb les ordenances municipals relatives a aquest planejament; es tracta de sòl urbanitzat amb qualificació industrial i està la parcel·la urbanitzada.  
L'activitat consistirà en el lloguer de karts per al seu ús dins de les instal·lacions, prevista per a la utilització de 10 karts simultàniament. Disposaran de barreres protectores al voltant de tot el circuit, que impedisquen l'eixida dels karts del circuit, com a mesura de seguretat addicional; els karts disposen d'un control de limitació de velocitat remot, controlat pel personal de l'activitat, que limita la velocitat a un màxim de 40 km/h o fins i tot a menys, per a evitar situacions de perill. I l'objecte de l'activitat no és la realització de competicions. La instal·lació disposa de bar on se serviran menjars i begudes, amb visibilitat a part del circuit.  
La parcel·la té una superfície de 3.951,98 m², sense confinar amb altres activitats. Se situarà en polígon industrial i estarà barrada amb malla de simple torsió galvanitzada.  
La superfície de les principals edificacions i instal·lacions queda de la manera següent:  
Cuina: 28,06 m².  
Lavabos: 28,19 m².  
Zona de recollida de roba i cascos: 19,25 m².  
Zona d'espera: 49,87 m².  
Emmagatzematge karts: 56,73 m².  
Places d'aparcament: 177,87 m².  
Zona exterior: 38,10 m².  
Circuit: 3.082,87 m².  
En les casetes prefabricades (emmagatzematge de karts) es realitzaran els ajustos i la posada al punt dels karts, i les reparacions es realitzaran fora, en tallers d'automòbils autoritzats. En la instal·lació no s'emmagatzemarà gasolina, els depòsits dels karts s'ompliran cada dia en una gasolinera pròxima.  
La solera per al rodament dels karts, tant de la zona on s'estacionaran els karts com en la pista, es farà d'asfalt de 20 cm (mescla bituminosa en calenta en capa de rodament), sobre terreny compactat.  
  
Quant a les instal·lacions necessàries, la documentació aportada no especifica la connexió de servei elèctrica de la instal·lació, però l'informe emés per l'Ajuntament indica que la parcel·la està urbanitzada, per tant se suposa que té tots els serveis per al correcte funcionament.  
La instal·lació de karts comptarà amb una il·luminació a base de quatre columnes de 6 m d'alçària, per a il·luminar el recorregut del circuit, que s'ajustarà a la normativa vigent.  
El proveïment d'aigua serà realitzat per l'empresa municipal subministradora d'aigua potable i s'utilitzarà per a usos sanitaris i neteja del local, i les aigües residuals que provenen d'aquests usos s'abocaran al clavegueram municipal.  
Les aigües pluvials caigudes sobre la coberta del bar són recollides per mitjà de baixants i conduïdes per mitjà de canonades cap a dos col·lectors situats un a cada costat del bar. L'activitat compta amb xarxes de drenatge als voltants de la parcel·la per a conduir les aigües de pluja a les línies naturals d'escolament.  
  
Tramitació administrativa  
Amb data 13 de setembre de 2017, la Direcció Territorial de Castelló remet documentació del promotor i sol·licita que el Servei d'Avaluació d'Impacte Ambiental procedisca a l'avaluació d'impacte ambiental.  
  
El 20 de desembre de 2017, des del Servei d'Avaluació d'Impacte Ambiental es remet un informe al promotor amb còpia a l'Ajuntament de Castelló en què es requereix l'ampliació de la documentació aportada, per a completar l'expedient.  
Amb data 15 i 22 de gener de 2018, l'Ajuntament de Castelló remet l'expedient de sol·licitud de llicència ambiental per a l'activitat circuit de karts amb bar, amb la finalitat d'obtindre la declaració d'impacte ambiental preceptiva, per complir el que es disposa en l'article 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
S'hi adjunta la documentació següent:  
- Document ambiental i annex a aquest.  
- Projecte tècnic d'activitat.  
- Concessió de l'Ajuntament de Castelló de llicència urbanística per a la construcció d'un circuit de karts amb bar.  
- Certificat de compatibilitat urbanística.  
El 23 de març de 2018, el Servei d'Avaluació d'Impacte Ambiental efectua una consulta al Servei de Lluita Contra el Canvi Climàtic i Protecció de l'Atmosfera sobre si l'actuació pot generar efectes significatius sobre la contaminació acústica.  
El 4 d'abril de 2018, el Servei de Lluita Contra el Canvi Climàtic i Protecció de l'Atmosfera remet un informe al Servei d'Avaluació d'Impacte Ambiental, en què conclou que les activitats subjectes a llicència ambiental d'acord amb la Llei 6/2014, de 25 de juliol, i l'activitat de bar tenen l'obligació de presentar el corresponent estudi acústic i realització d'auditories acústiques, tal com s'estableix en l'article 38 de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
  
Anàlisi del projecte segons els criteris de l'annex III de la Llei 21/2013  
D'acord amb el que es preveu en el tràmit d'avaluació d'impacte ambiental simplificada, el present informe d'impacte ambiental s'ajusta als criteris de l'annex III de la Llei 21/2013, de 9 de desembre, d'avaluació ambiental, analitza les característiques del projecte, la seua ubicació i les característiques del potencial impacte, i considera la magnitud dels impactes previsibles, la grandària, la utilització de recursos naturals, les característiques i quantitats de les matèries primeres i productes acabats, contaminació o riscos d'accidents i les mesures correctores i preventives plantejades.  
a) Característiques del projecte:  
Dimensió del projecte:  
La actuació es promou en sòl urbanitzat amb qualificació industrial, estant-hi la parcel·la urbanitzada, es desenvoluparà en una superfície 3.951,98 m², amb un entorn totalment industrialitzat (naus industrials), xarxes de transport i els nuclis urbans més pròxims es troben a l'altre costat d'aquestes infraestructures viàries. Pròxim a aquest emplaçament hi ha parcel·les de cultiu (parcel·les sense cultivar i parcel·les fruiteres), sense concentració urbana pròxima.  
La generació de residus:  
L'activitat produeix residus assimilables a urbans, és a dir, residus no perillosos compostos principalment per embalatges de paper, cartó i plàstic. Aquests residus seran retirats pel servei municipal de l'Ajuntament.  
Quant als possibles residus perillosos generats en la instal·lació, com és l'oli mineral a causa de l'ús de karts en el circuit i en l'estacionament en la caseta prefabricada per a realitzar els ajustos i la posada al punt, no s'ha previst la possible afecció d'aquests residus a la solera de la caseta i la gestió d'aquests residus, encara que la documentació aportada indica que periòdicament vindrà un gestor autoritzat per a la recollida de greixos, olis i lubrificants.  
Es considera que són mesures adequades però insuficients que s'han de completar amb mesures correctores complementàries.  
Contaminació:  
Les principals afeccions associades a l'activitat seran les següents:  
1. Emissions a l'atmosfera.  
Els karts utilitzen combustibles fòssils per al seu funcionament, per la qual cosa les emissions resultaran afectades per la circulació dels karts. La documentació exposa que l'activitat es desenvoluparà en un entorn eminentment industrial, amb afluència de trànsit de camions i vehicles de tota mena, i es considera baix l'impacte produït.  
Com a mesura preventiva, els karts comptaran amb catalitzadors plus, els quals redueixen les emissions de CO2 en gran quantitat, sent-ne la contaminació molt menor que la de qualsevol vehicle motoritzat.  
  
2. Afecció al sòl.  
Els impactes que l'activitat pot produir a la solera es deuen a la reparació i el manteniment dels karts; per evitar-ho, l'establiment proposa que las reparacions dels karts es realitzen fora en tallers d'automòbils autoritzats i en la zona d'emmagatzematge de karts es realitzaran els ajustos i la posada al punt, amb solera, segons documentació, d'asfalt de 20 cm (mescla bituminosa en calent en capa de rodament), sobre terreny compactat i sota sostre, amb la qual cosa disminueix el risc de qualsevol vessament accidental que poguera produir-se.  
La mercantil haurà d'adoptar mesures preventives i correctores per a preveure la possible afecció a la solera davant la situació d'abocaments accidentals d'hidrocarburs.  
3. Producció de sorolls.  
Segons l'estudi acústic aportat, la activitat es desenvoluparà en horari diürn per a l'activitat dels karts i nocturn per a l'activitat de bar i indica que les principals fonts generadores de soroll són les persones que parlen a l'interior i exterior del bar, la màquina d'aire condicionat i la circulació dels karts en el circuit.  
Conclou aquest estudi que per al nivell de recepció en horari diürn i com a font de soroll els karts, el soroll transmés és de 68,44 dB(A), que no supera els valors establits en la legislació vigent en matèria de sorolls.  
L'activitat serà recreativa i s'emplaçarà en una zona allunyada de nucli de població, sent-ne l'entorn industrial. L'estudi acústic exposa que en tot moment s'haurà de complir la reglamentació municipal, que la maquinària disposa de sistemes d'amortiment o insonorització, de manera que el soroll produït pel seu funcionament siga el mínim possible. No obstant això, s'adoptaran totes aquelles mesures dirigides a la implantació de sistemes antivibratoris i a l'aïllament i absorció acústica d'aquesta i de les altres instal·lacions que així ho requerisquen.  
Com a mesura correctora, els karts disposen de silenciadors SODI homologats amb casquet d'alumini més caixa d'aire silenciosa,que seran revisats periòdicament.  
Prèviament a l'obertura de l'activitat serà realitzada una auditoria acústica per una empresa autoritzada i si se superen els nivells de soroll permesos per la normativa vigent, es col·locaran pantalles antisoroll, per a minimitzar el soroll transmés.  
Es considera que l'afecció ambiental més important associada al projecte serà l'emissió de sorolls i que atesa la naturalesa de l'entorn i les característiques de l'actuació és possible realitzar una valoració ambiental acceptable, sempre que es desenvolupe de conformitat amb el que s'estableix en la documentació aportada i s'adopten els condicionants recollits en aquesta resolució.  
El programa de vigilància ambiental indica que es realitzaran les actuacions següents amb una periodicitat setmanal, i els resultats es registraren en un llibre de control:  
- Control i vigilància de les emissions de gasos, soroll i vibracions en les instal·lacions, realitzat per personal competent.  
- Seguiment i control de l'estat general de les instal·lacions.  
- Es realitzarà un informe a l'any de funcionament del projecte per a comprovar que no hagen aparegut nous impactes.  
b) Ubicació del projecte:  
La instal·lació no se situarà en zona d'especial sensibilitat ambiental, ja que se situarà entre les següents infraestructures existents, la carretera CV-1710 i la nacional N-340, i la parcel·la està situada en una zona industrialitzada i envoltada de vials de circulació amb afluència de trànsit i naus industrials, i limita amb terrenys agrícoles majoritàriament no cultivats, lluny del nucli residencials, per a evitar el possible impacte del soroll.  
El projecte no afecta espais naturals protegits de la Comunitat Valenciana ni espais de la Xarxa Natura 2000, els terrenys no són forestals segons la cartografia i la normativa del PATFOR.  
Segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), la parcel·la no està afectada per risc d'inundació.  
c) Característiques del potencial impacte:  
La duració, freqüència i reversibilitat:  
La magnitud de l'efecte dependrà de l'afluència dels visitants, per la qual cosa serà irregular, però es pot concloure que no es preveuen afeccions significatives que afecten de manera irreversible, amb un impacte ambiental compatible.  
En la mateixa zona o en les proximitats, s'estima que no hi ha altres activitats anàlogues que poden produir efectes additius.  
Com a conclusió, amb les mesures protectores i correctores proposades per a garantir les condicions ambientals, que són les desenvolupades en la documentació tècnica presentada, no suposarà un nou impacte significatiu en el medi ambient, sempre que s'atinguen als condicionants de la present resolució.  
  
Consideracions jurídiques  
1. El projecte examinat constitueix, segons el que es preveu en l'annex II, grup 9 (altres projectes), apartat a (pistes permanents de carreres i de proves per a vehicles motoritzats), de la Llei 21/2013, de 9 de desembre, d'avaluació ambiental, un dels supòsits fàctics en els quals resulta preceptiva l'avaluació d'impacte ambiental simplificada, després de la resolució administrativa prèvia que s'adopte per a l'aprovació definitiva d'aquell, segons es desprén de l'article 7.2 de la llei esmentada.  
2. L'expedient ha observat els tràmits previstos en la secció 2a de la Llei 21/2013, de 9 de desembre, d'avaluació ambiental, i en les altres disposicions que hi són aplicable.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Tot això, sense perjudici de les autoritzacions que corresponga obtindre d'altres organismes, de conformitat amb la normativa sectorial que resulte aplicable.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
S'emet un informe d'impacte ambiental favorable al projecte Circuit de karts amb bar, promogut per Ciudad kartsmotor, SL, situat al carrer Sector 09SUI UE2 carrer 4-5 2 sòl illa 3 parcel·la D, del terme municipal de Castelló de la Plana, i es veu que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que s'estableix en l'article 47 de la Llei 21/2013, de 9 de desembre, d'avaluació ambiental, i els criteris de l'annex III d'aquesta llei.  
  
Segon  
A més de les mesures preventives i correctores proposades en els documents aportats i com a condicionants addicionals a observar en l'execució del projecte, s'estableixen:  
1. En el moment de la posada en marxa de l'activitat i almenys cada cinc anys, el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes seran realitzades amb l'activitat en funcionament i per un organisme de control autoritzat, i faran constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, és a dir, s'implantarà la col·locació de pantalles acústiques i es realitzarà una nova auditoria acústica per a comprovar l'eficàcia de les mesures aplicades amb la possibilitat de l'adopció de noves mesures correctores addicionals a les previstes en el projecte.  
2. Quant a la possibilitat de la generació de residus perillosos, s'adoptaran les mesures correctores següents:  
2.1. Si es produïren abocaments accidentals i incontrolats per part dels karts en circulació o estacionament, en particular de restes d'olis i greixos, se'n procedirà a la retirada immediata i a la neteja del sòl afectat amb material absorbent (sepiolita o similar) i emmagatzematge temporal d'aquest material en recipients adequats i estancs, identificats i codificats, segons la seua naturalesa i perillositat fins al seu lliurament a gestor autoritzat.  
2.2. Els residus líquids perillosos s'emmagatzemaran en una zona degudament habilitada en contenidors o recipients estancs amb les degudes mesures de contenció.  
2.3. El paviment de l'emmagatzematge de karts (casetes prefabricades) on es realitzaran els ajustos i la posada al punt d'aquests, ja que són zones on es poden produir abocaments ocasionals d'hidrocarburs, estaran degudament impermeabilitzades i comptaran amb una zona d'emmagatzematge de residus perillosos.  
3. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat.  
S'haurà d'incorporar al programa de vigilància ambiental, les realitzacions de controls periòdics sobre la realització d'auditories acústiques, la impermeabilitat de la solera, i possibles fugides o vessaments accidentals. La documentació del programa de vigilància ambiental estarà a la disposició de les autoritats competents.  
4. Qualsevol modificació o ampliació del projecte presentat, i també si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
  
Tercer  
D'acord amb el que es disposa en l'article 47.3 de la Llei 21/2013, de 9 de desembre, d'avaluació ambiental, el present informe d'impacte ambiental es publicarà en el Diari Oficial de la Generalitat Valenciana.  
  
  
Quart  
D'acord amb el que es disposa en l'article 47.4 de la Llei 21/2013, de 9 de desembre, d'avaluació ambiental, el present informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació.  
  
Cinqué  
D'acord amb el que es disposa en l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs, sense perjudici dels que, si escau, corresponga en la via administrativa o judicial davant de l'acte, si escau, d'autorització de projecte.  
  
València, 1 d'agost de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 11 de febrer de 2019.- El director general de Medi Natural i d'Avaluació Ambiental: Antoni Marzo i Pastor.